इन फिल्मों में सबसे खराब हालत हीरोइनों की होती हैं. सीनियर से सीनियर हीरोइन को भी ऐसे कपड़े पहन कर ठुमके लगाने पड़ते हैं, जिनको सेंसर बोर्ड ‘ए ग्रेड सर्टिफिकेट’ दे देता है. क्षेत्रीय सिनेमा में सबसे बड़ी दर्शको की संख्या के बाद भी यह फिल्में अपना स्तर नहीं बना पाई है. कहने के लिये तमाम कलाकार इनकी हालत सुधारने की बात जरूर करते हैं, पर इन फिल्मों की हालत में कोई बदलाव होता नहीं दिख रहा है.